আজ রাতে মাঠে নামছে ব্রাজিল

সিবিএন ডেস্ক

বিশ্বকাপের প্রস্তুতির অংশ হিসেবে আজ রাতে শক্তিশালী সেনেগালের মুখোমুখি হবে ব্রাজিল। শনিবার (১৫ নভেম্বর) আর্সেনালের এমিরেটস স্টেডিয়ামে বাংলাদেশ সময় রাত ১০টায় শুরু হবে এই বহুল প্রতীক্ষিত প্রস্তুতি ম্যাচ।

বিশ্বকাপকে সামনে রেখে আফ্রিকার দুই শক্তিশালী দল—সেনেগাল ও তিউনিশিয়ার বিপক্ষে প্রীতি ম্যাচ খেলছে সেলেসাওরা। প্রথম পরীক্ষাই সেনেগালের মতো তারকাবহুল দলের বিপক্ষে, যেখানে রয়েছেন সাদিও মানে, নিকোলাস জ্যাকসন, কালিদু কুলিবালি ও এদোয়ার মেন্দির মতো ফুটবলার।

ফিটনেস রক্ষা করতে রাফিনিয়া, মার্টিনেলি, সেভিনহো, জেলিংটন, জোয়াও গোমেস ও বেরালডোকে এই ম্যাচে স্কোয়াডে নেয়নি ব্রাজিল। তবুও ভিনিসিয়াস জুনিয়র, রদ্রিগো, পাকেতা, এস্তেভাও ও মারকুনিয়োসকে নিয়ে ফেভারিট হিসেবেই মাঠে নামছে পাঁচবারের বিশ্বচ্যাম্পিয়নরা।