পর্তুগালের কাছে ৭-১ গোলে বিধ্বস্ত হয়েছে আর্জেন্টিনা

সিবিএন স্পোর্টস

বিশ্বকাপের ফাইনালে উঠার দারুণ সুযোগের সামনে দাঁড়িয়ে ছিল আর্জেন্টিনা। তবে সেটি আর হয়ে উঠেনি। নারী ফুটসাল বিশ্বকাপে পর্তুগালের কাছে ৭-১ গোলে বিধ্বস্ত হয়েছে আর্জেন্টিনার মেয়েরা। এই হারে তৃতীয় স্থান নির্ধারণী ম্যাচে ব্রাজিল-স্পেন ম্যাচের পরাজিত দলের বিপক্ষে লড়বে আর্জেন্টিনা।

প্রথম নারী ফুটসাল বিশ্বকাপের সেমিফাইনালে পর্তুগালের দাপট থামাতে পারেনি আর্জেন্টিনা নারী ফুটসাল দল। শুক্রবার (০৫ ডিসেম্বর) ফিলিপাইনের ফিলস্পোর্টস অ্যারেনায় অনুষ্ঠিত ম্যাচে পর্তুগাল ৭-১ গোলের বড় জয়ে ফাইনালে জায়গা নিশ্চিত করে। এখন তারা স্পেন-ব্রাজিল ম্যাচের বিজয়ীর মুখোমুখি হবে শিরোপা লড়াইয়ে।

ম্যাচের শুরু থেকেই চাপে পড়ে আর্জেন্টিনা। পর্তুগালের তীব্র আক্রমণ সামলাতে না পেরে প্রথম ১০ মিনিটেই আর্জেন্টিনা ৫-০ গোলে পিছিয়ে যায়। লিডিয়া মোরেইরা দু’টি, ফিফো দুটি এবং জানিস সিলভা একটি গোল করেন পর্তুগালের জার্সিতে।

এরপর ১৪তম মিনিটে লুইস কনসেইসাওয়ের দলের হয়ে আনা আজেভেদো ছয় নম্বর গোলটি যোগ করেন। দ্বিতীয়ার্ধের শুরুতেও আসে দ্রুত গোল। প্রথম মিনিটেই ইনেস মাতোস পর্তুগালের লিড আরও বাড়িয়ে নেন। শেষ বাঁশির আগে আর্জেন্টিনার হয়ে মাইলেন রোমেরো একটি সান্ত্বনাসূচক গোল শোধ করেন।