কক্সবাজারের সমুদ্র সন্তান হাসান মুরাদ এখন জাতীয় গর্ব

শহিদুল ইসলাম শহীদ, সিবিএন

বাংলাদেশের ১০৭তম ক্রিকেটার হিসেবে টেস্ট ক্রিকেটে অভিষেক হয়েছে বাঁহাতি স্পিনার কক্সবাজারে কৃতি সন্তান হাসান মুরাদের। এর আগে বাংলাদেশের হয়ে শুধু টি–টোয়েন্টি খেলেছেন। আজ সিলেটে আয়ারল্যান্ডের বিরুদ্ধে তার টেস্ট অভিষেক হয়েছে।

এর আগে প্রথম শ্রেণির ক্রিকেটে তিনি দীর্ঘদিন ধরেই পারফর্ম করছিলেন। ৩৯টি প্রথম শ্রেণির ম্যাচ খেলে ১৬৫ উইকেট নিয়েছেন হাসান। ২০২০ সালে যুব বিশ্বকাপজয়ী দলের সদস্যও ছিলেন তিনি। কক্সবাজারের সন্তান হাসান মুরাদকে টেস্ট ক্যাপ পরিয়ে দিয়েছেন আরেক বাঁহাতি স্পিনার তাইজুল ইসলাম।

নাইক্ষ্যংছড়ি সীমান্তে প্রায় ১১ লক্ষ টাকার গরু ও মালামাল জব্দ

ভোট হলে তোমাদের অস্তিত্ব থাকবে না, জামায়াতকে মির্জা ফখরুল

সিলেটে প্রথম টেস্টে টস জিতে ব্যাটিং করঠে সফরকারী আয়ারল্যান্ড। এই প্রতিবেদন লেখা পর্যন্ত ৩৭ ওভার শেষে ৩ উইকেট হারিয়ে ১৩০ রান তুলেছে সফরকারীরা। হাসান মাহমুদ, মেহেদি মিরাজ ও নাহিদ রানা একটি করে উইকেট নিয়েছেন।

আয়ারল্যান্ড একাদশ: অ্যান্ডি বলবার্নি (অধিনায়ক), পল স্টার্লিং, কেড কারমাইকেল, হ্যারি টেক্টর, কার্টিস ক্যাম্ফার, লোরকান টাকার, জর্ডান নিল, অ্যান্ডি ম্যাকব্রাইন, ব্যারি ম্যাকার্থি, ম্যাথু হামফ্রেস ও ক্রেগ ইয়াং।

বাংলাদেশ একাদশ : নাজমুল হোসেন (অধিনায়ক), মাহমুদুল হাসান, সাদমান ইসলাম, মুমিনুল হক, মুশফিকুর রহিম, লিটন দাস, মেহেদী হাসান মিরাজ, তাইজুল ইসলাম, হাসান মাহমুদ, হাসান মুরাদ ও নাহিদ রানা।