কক্সবাজার জেলা রেফারিজ ফোরামের বার্ষিক সাধারণ সভা ও রেফারিদের সংবর্ধনা

নুরুল আমিন হেলালী,কক্সবাজার:
পর্যটন নগরী কক্সবাজারে ফুটবলসহ বিভিন্ন টুর্নামেন্ট পরিচালনায় নিয়োজিত রেফারিদের সংগঠন কক্সবাজার ফুটবল রেফারিজ ফোরামের বার্ষিক সাধারণ সভা ও পদোন্নতি প্রাপ্ত রেফারিদের সংবর্ধনা অনুষ্ঠান বর্ণিল আয়োজনের মাধ্যমে সম্পন্ন হয়েছে।
শনিবার (২৫ অক্টোবর) কক্সবাজার বীরশ্রেষ্ট রুহুল আমিন স্টেডিয়ামে বর্ণিল আয়োজনে দিনব্যাপী জেলা থেকে সদ্য জাতীয় পর্যায়ে বাফুফে’র অধীন বিভিন্ন শেণিতে পদোন্নতি প্রাপ্ত ফোরামের সদস্যভুক্ত রেফারিদের সংবর্ধনার আয়োজন করেন কক্সবাজার জেলা রেফারিজ ফোরাম।
বর্ণিত স্টেডিয়ামে সকাল সাড়ে ৯টায় ফোরামের সকল সদস্যদের ৪টি ভাগে ভাগ করে প্রীতি ফুটবল টুর্নামেন্টের আয়োজন করেন। ফাইনাল খেলা শেষে মধ্যহ্ন বিরতির পর বিকেলে কক্সবাজার ইনডোর স্টেডিয়ামে আলোচনা সভা ও পদোন্নতি প্রাপ্ত রেফারিদের সংবর্ধনা অনুষ্ঠান অনুষ্ঠিত হয়।
অনুষ্ঠানে ফোরামের সহসভাপতি মাঈন উদ্দিন দিদারের সভাপতিত্বে প্রধান অতিথির বক্তব্য রাখেন জেলা ক্রীড়া সংস্থার সদস্য সচিব ও জেলা ক্রীড়া অফিসার আলা উদ্দিন। স্বাগত বক্তব্য রাখেন ফোরামের সাধারণ সম্পাদক ও জাতীয় রেফারি ছৈয়দ করিম। বিশেষ অতিথির বক্তব্য রাখেন ফুটবল টুর্নামেন্টের কো স্পন্সর রহিম বক্স সেবা ফাউন্ডেশনের চেয়ারম্যান তরুণ মানব সেবক সাহাব উদ্দিন,জেলা ক্রীড়া সংস্থার সদস্য মোহাম্মদ হোসাইন,বাংলাদেশ সাংবাদিক উন্নয়ন সংস্থার কক্সবাজার জেলা সভাপতি নুরুল আমিন হেলালী।
অন্যান্যের মধ্যে বক্তব্য রাখেন সদর উপজেলা ক্রীড়া সংস্থার সদস্য ইসমাইল জাহেদ,সিনিয়র রেফারি শওকত,ফোরামের অর্থ সম্পাদক জামাল উদ্দিন,রেফারি সাইফ মুন্না,রেফারি জাহাঙ্গীর,রেফারি রানা ও বিভিন্ন উপজেলার রেফারি প্রতিনিধি বৃন্দ। সকাল সাড়ে ৯টায় জেলা রেফারিজ ফোরামের প্রায় শতাধিক সদস্যদের মাঝে রহিম বক্স ফাউন্ডেশনের চেয়ারম্যান সাহাব উদ্দিনের সৌজন্যে জার্সি ও টি-শার্ট বিতরণ করা হয়। যৌথভাবে অনুষ্ঠান সঞ্চালনা করেন ধারাভাষ্যকার আবু তাহের মিজবাহ ও ফোরামের অর্থ সম্পাদক জামাল উদ্দিন।