জাতীয় প্রতিযোগিতায় অংশ নিচ্ছে কক্সবাজার জেলা ইয়োগা টিম

বলরাম দাশ অনুপম:

আগামী ৩০, ৩১ অক্টোবর ও ১ নভেম্বর ঢাকায় অনুষ্ঠিতব্য জাতীয় ইয়োগাসানা স্পোর্টস প্রতিযোগিতায় অংশ নিচ্ছে কক্সবাজার জেলা ইয়োগা টিম। এ উপলক্ষে কক্সবাজার ইয়োগা একাডেমির উদ্যোগে জার্সি উন্মোচন অনুষ্ঠান অনুষ্ঠিত হয়েছে।

মঙ্গলবার (২৮ অক্টোবর) সন্ধ্যায় কক্সবাজার ইনডোর স্টেডিয়ামে অনুষ্ঠিত জার্সি উন্মোচন অনুষ্ঠানে সভাপতিত্ব করেন কক্সবাজার ইয়োগা একাডেমির আহ্বায়ক সরোয়ার উদ্দিন মো. জুনায়েদ। অনুষ্ঠানে সঞ্চালনা করেন একাডেমির যুগ্ম আহ্বায়ক সাংবাদিক বলরাম দাশ অনুপম।

অনুষ্ঠানে বক্তব্য রাখেন কক্সবাজার ইয়োগা একাডেমির সদস্য সচিব মো. ফরিদুল আলম, জেলা জাসাসের আহ্বায়ক নাছির উদ্দিন, সদস্য সচিব আরাফাত সাইফুল আদর এবং একাডেমির টিম কোচ মো. ছিদ্দিকুল ইসলাম।

এসময় উপস্থিত ছিলেন একাডেমির সদস্য খাইরুল হাসান মানি, মো. হোসাইন রুবেলসহ অন্যরা।

উল্লেখ্য, বুধবার (২৯ অক্টোবর) রাতে ঢাকার উদ্দেশে রওনা হবে কক্সবাজার জেলা ইয়োগা টিম।